
MOLĖTŲ RAJONO SAVIVALDYBĖS TARYBA

SPRENDIMAS
DĖL MOLĖTŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS PATVIRTINIMO

2025 m. vasario 20 d. Nr. B1-47
Molėtai

Vadovaudamasi Lietuvos Respublikos vietos savivaldos įstatymo 6 straipsnio 8, 16 punktais, 7 straipsnio 19 punktu, 15 straipsnio 4 dalimi, 16 straipsnio 1 dalimi, vykdydama Jaunimo užimtumo vasarą ir integracijos į darbo rinką projektų finansavimo 2025 metais konkurso nuostatų, patvirtintų Jaunimo reikalų agentūros direktoriaus 2025 m. sausio 27 d.  įsakymu Nr. 2V-21(1.4 E) „Dėl jaunimo užimtumo vasarą ir integracijos į darbo rinką projektų finansavimo 2025 metais konkurso nuostatų patvirtinimo“ 18 punktą, įgyvendindama Molėtų rajono savivaldybės strateginio veiklos plano 2025–2027 metams, patvirtinto Molėtų rajono savivaldybės tarybos 2025 m. sausio 30 d. sprendimu  Nr. B1-1 „Dėl Molėtų rajono savivaldybės strateginio veiklos plano 2025–2027 metams patvirtinimo“, 4 programos „Dalyvavimo demokratijos, bendruomeniškumo skatinimo, gyventojų sveikatinimo ir jų saugumo užtikrinimo programa“ 2.5-2 uždavinio 2.5-2-4 priemonę „Rengti ir įgyvendinti jaunimo įdarbinimo, užimtumo vasarą programas“ bei atsižvelgdama į Molėtų rajono savivaldybės jaunimo reikalų tarybos 2025 m. vasario 11 d. posėdžio protokolą Nr. B44-9,  
Molėtų rajono savivaldybės taryba nusprendžia: 
1. Patvirtinti Molėtų rajono savivaldybės jaunimo vasaros užimtumo ir integracijos į darbo rinką programą (pridedama).
2. Pripažinti netekusiu galios Molėtų rajono savivaldybės tarybos 2021 m. balandžio 29 d. sprendimą Nr. B1-112 „Dėl Molėtų rajono savivaldybės jaunimo vasaros užimtumo ir integracijos į darbo rinką programos patvirtinimo ir lėšų skyrimo“.


Savivaldybės meras	Saulius Jauneika

PATVIRTINTA
Molėtų rajono savivaldybės tarybos
2025m.vasario 20d. sprendimu Nr.B1-47


MOLĖTŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMA 

I SKYRIUS
BENDROJI DALIS 

1. Molėtų rajono savivaldybės jaunimo vasaros užimtumo ir integracijos į darbo rinką programa (toliau – Programa) siekiama didinti jaunimo užimtumą vasaros metu, ne ugdymo proceso metu, skatinti ir didinti pagalbą jauniems žmonėms įgyjant praktinių įgūdžių. 
2. Programa skirta Molėtų rajono savivaldybės 14–19 metų jaunimui, besimokančiam Molėtų rajono savivaldybės teritorijoje esančiose bendrojo ugdymo ir profesinio mokymo įstaigose pagal pradinio, pagrindinio ir vidurinio ugdymo programas (toliau – jaunimas), vasaros atostogų metu (ne ugdymo proceso metu) pagal Lietuvos Respublikos švietimo, mokslo ir sporto ministro įsakymu atitinkamų mokslo metų pradinio, pagrindinio ir vidurinio ugdymo programų bendruosiuose ugdymo planuose nustatytą vasaros atostogų laiką.
3. Programa finansuojama Molėtų rajono savivaldybės biudžeto lėšomis ir vykdoma Molėtų rajono savivaldybės teritorijoje. Programa iš dalies gali būti finansuojama ir valstybės biudžeto lėšomis.
4. Programa nustato Molėtų rajono savivaldybės strateginio veiklos plano 4 programos „Dalyvavimo demokratijos, bendruomeniškumo skatinimo, gyventojų sveikatinimo ir jų saugumo užtikrinimo programa“ 2.5-2 uždavinio 2.5-2-4 priemonės „Rengti ir įgyvendinti jaunimo įdarbinimo, užimtumo vasarą programas“ įgyvendinimo tvarką, reikalavimus darbdaviams ir įdarbintiesiems, registracijos formų teikimo ir vertinimo, lėšų skyrimo tvarką, lėšų, skirtų Programos įgyvendinimui, panaudojimo kontrolę, atskaitomybę ir atsakomybę.
5. Programoje vartojamos sąvokos atitinka Lietuvos Respublikos darbo kodekse, Lietuvos Respublikos jaunimo politikos pagrindų įstatyme ir kituose teisės aktuose vartojamas sąvokas.

II SKYRIUS
PROGRAMOS TIKSLAS IR UŽDAVINIAI

6. Programos tikslas – sudaryti palankias sąlygas jaunimo užimtumui didinti vasaros atostogų metu (ne ugdymo proceso metu).
7. Programos uždaviniai:
7.1. didinti jaunimo motyvaciją pasirinkti sezoninį darbą vasaros atostogų metu, kaip vieną iš užimtumo priemonių;
7.2. padėti integruotis į darbo rinką vasaros atostogų metu;
7.3. finansuoti darbdavius, pagal Programą įdarbinusius jaunuolius, iš dalies kompensuojant darbo vietų išlaikymą Programoje nustatyta tvarka;
7.4. darbo vietoje teikti pagalbą jaunimui, siekiant įgyti reikalingus gebėjimus, ugdyti jų įgūdžius;
7.5. užtikrinti mentorystę jaunimui, įdarbintam pagal Programą vasaros atostogų metu (ne ugdymo proceso metu), siekiant jį palaikyti ir padėti ugdyti, įsivertinti įgytas bendrąsias ir dalykines kompetencijas.
8. Įgyvendinant Programą siekiama skatinti bendradarbiavimą su Molėtų rajono savivaldybės teritorijoje veikiančiu smulkiojo ir vidutinio verslo (toliau – SVV) sektoriumi, pagerinti jaunimo profesinio orientavimo kokybę, užimtumą vasaros laikotarpiu. 

III SKYRIUS
DALYVIAI IR IMTIS 

9. Dalyvauti  gali:
9.1. Darbdaviai:
9.1.1. SVV subjektai, nurodyti Lietuvos Respublikos smulkiojo ir vidutinio verslo plėtros įstatyme, registruoti ir vykdantys veiklą Molėtų rajone;
9.1.2. asocijuotos verslo struktūros, registruotos ir vykdančios veiklą Molėtų rajone;
9.1.3. Lietuvos Respublikoje įsteigtos organizacijos, ūkininkai ir įstaigos, kurios įregistruotos Molėtų rajone ir veiklą vykdo Molėtų rajono savivaldybės teritorijoje; 
9.1.4. Lietuvos Respublikos piliečiai, kurie verčiasi individualia veikla ir veiklą vykdo Molėtų rajono savivaldybės teritorijoje. 
9.2. Pagal gyvenamąją vietą Molėtų rajono savivaldybės teritorijoje registruotas 14–19 m. jaunimas, besimokantis Molėtų rajono savivaldybės teritorijoje registruotose bendrojo ugdymo ar profesinio mokymo įstaigose pagal pradinio, pagrindinio ir vidurinio ugdymo programas.

IV SKYRIUS
PROGRAMOS VIEŠINIMAS IR ĮSITRAUKIMAS Į PROGRAMĄ 

10. Informaciją apie Programos įgyvendinimą interneto svetainėse ir kitose žiniasklaidos priemonėse viešina Molėtų rajono savivaldybės administracijos vyriausiasis specialistas jaunimo reikalų koordinatorius (toliau – Koordinatorius). Koordinatorius atlieka ir mentoriaus funkcijas,  t. y. ne mažiau kaip trijų grupinių / individualių susitikimų organizavimas su Programoje dalyvaujančiu jaunimu, siekiant palaikyti (palydėti) jaunimą ir padėti ugdyti, įsivertinti įgytas bendrąsias ir dalykines kompetencijas.
11. Darbdavių ir jaunimo įsitraukimas į Programą, bei vertinimas vyksta tokia tvarka: 
11.1. Molėtų rajono savivaldybės administracija savo interneto svetainėje adresu www.moletai.lt paskelbia apie registraciją į Programą, įdeda registracijos anketas jaunimui (1 priedas) ir darbdaviui (2 priedas), suteikdama 15 dienų terminą. Jaunimas, teikdamas registracijos anketą, kartu pateikia sutikimą dėl asmens duomenų tvarkymo (4 priedas), o nepilnamečiai jaunuoliai ir tėvų / globėjų sutikimo formą (6 priedas). Darbdavių ir jaunimo registracijos anketos siunčiamos elektroniniu paštu, nurodytu registracijos į Programą pateiktoje informacijoje. Koordinatorius per 5 darbo dienas patikrina gautų anketų atitiktį 9.1. ir 9.2. Programos punktams;
11.2. iš reikalavimus atitinkančių anketų Molėtų rajono savivaldybės administracijos direktoriaus (toliau – Direktorius) įsakymu sudaryta Molėtų rajono jaunimo vasaros užimtumo ir integracijos į darbo rinką programos vertinimo komisija (toliau – Komisija), kurios darbą organizuoja Koordinatorius, vadovaudamasi Programos 12 punkto nuostatomis sudaro prioritetinį jaunimo dalyvių sąrašą proporcingai biudžete skirtai lėšų sumai bei rezervinį jaunimo dalyvių sąrašą, kuriame yra pagal 12 punkto kriterijus registruoti visi likusieji užsiregistravę į Programą jaunimo dalyviai. Rezerviniame sąraše esantys dalyviai, turi teisę sudaryti sutartis, jei prioritetiniame jaunimo dalyvių sąraše esantys jaunuoliai per nustatytą terminą nepateikia bendrųjų registracijos anketų; 
11.3. prioritetiniame jaunimo sąraše esantiems asmenims nusiunčiamos užsiregistravusių darbdavių anketos;     
11.4. per 15 dienų, jaunuoliai iš pateiktų užsiregistravusių darbdavių anketų, susiradę darbdavį, el. paštu informuoja Koordinatorių ir pateikia užpildytą, pasirašytą ir nuskenuotą (nufotografuotą) bendrąją registracijos formą (3 priedas);
11.5. finansavimas skiriamas Direktoriaus įsakymu, atsižvelgiant į Komisijos rekomendacijas ir į bendrose registracijos formose pateiktus duomenis; 
11.6. įmonės savininko šeimos nariai Programoje dalyvauti negali, kad nebūtų pažeisti viešieji ir privatūs interesai. Paaiškėjus tokioms aplinkybėms, lėšos negali būti išmokėtos, o jei šios aplinkybės paaiškėja po lėšų išmokėjimo, išmokėtos lėšos nedelsiant turi būti grąžintos;
11.7. vienai įmonei gali būti kompensuojamos ne daugiau kaip 3 įdarbintų jaunuolių išlaidos.
12. Komisija atrenka tuos dalyvius, kurie atitinka šiuos prioritetus:
12.1. iki registracijos į Programą pabaigos pateikė užpildytą, pasirašytą ir nuskenuotą (nufotografuotą) bendrąją registracijos formą (3 priedas);
12.2. gyvena šeimoje, kuri augina ir (ar) globoja 3 ir daugiau vaikų; 
12.3. auga šeimoje, patiriančioje socialinę riziką;  
12.4. turi tik vieną iš tėvų;
12.5. teisės aktų tvarka yra nustatyta rūpyba;
12.6. turi nustatytą neįgalumą;
12.7. registracijos formos jaunimui pateikimo datą.
13. Su tinkamais Programos dalyviais pasirašoma trišalė sutartis (5 priedas) tarp Molėtų rajono savivaldybės administracijos, darbdavio ir įdarbinamo jaunuolio. Darbdavio ar jaunuolio iniciatyva nesudarant sutarties, ar ją nutraukus anksčiau termino, keičiamas 11.5 punkte nurodytas Direktoriaus įsakymas, numatant galimybę finansuoti prioriteto tvarka rezerviniame tinkamų dalyvių sąraše esančius jaunuolius, proporcingai biudžete skirtai lėšų sumai. Sutartys turi būti pasirašomos ne anksčiau kaip nuo birželio 1 dienos  ir ne vėliau kaip iki einamųjų metų bendrojo ugdymo proceso pradžios.
14. Pasirašytos sutartys registruojamos ir vykdomos teisės aktų nustatyta tvarka. 

V SKYRIUS
KOMPENSAVIMAS

15. Darbdaviui, dalyvaujančiam Programoje, ir mokant ne mažesnę nei 1 MMA per mėnesį, vadovaujantis Programos vykdymo metu galiojančiu LR Vyriausybės nutarimu dėl taikomo minimaliojo darbo užmokesčio, už kiekvieną įdarbintą jaunuolį lėšos kompensuojamos šia tvarka:
15.1.	darbdaviui už jaunuolį, įdarbintą visu etatu, per mėnesį kompensuojama 40 procentų nuo minimaliosios mėnesinės algos, taikomos Programos vykdymo laikotarpiu; kompensavimo lėšos proporcingai skaičiuojamos išdirbtų dienų skaičiui. Kompensacija suteikiama, jei jaunuolis pas darbdavį išdirbo ne mažiau kaip 10 darbo dienų;
15.2. jeigu jaunuolis dirba ne visu darbo krūviu, kompensacija skaičiuojama proporcingai pagal 15.1 punktą. Kompensacija suteikiama, jei jaunuolis pas darbdavį išdirbo ne mažiau kaip 10 darbo dienų;
15.3. kompensuojamų išlaidų periodas einamųjų metų birželio–rugpjūčio mėnesiai (ne ugdymo proceso metu);
15.4. maksimali kompensavimo trukmė vienam įdarbintam jaunuoliui yra 2 mėnesiai, dirbant visą darbo laiką. Jei jaunuolis dirba ne visą darbo laiką, darbo trukmė gali būti ilgesnė, tačiau tik vasaros atostogų metu (ne ugdymo proceso metu). Tuomet kompensacija skaičiuojama proporcingai pagal išdirbtas dienas;
15.5. darbdavys, siekdamas gauti jaunuolio, įdarbinto pagal Programą, darbo vietos išlaikymo kompensaciją, ne vėliau kaip per 10 darbo dienų nuo darbo sutarties pabaigos, Koordinatoriui pateikia sutartyje nurodytus jaunuolio įdarbinimo ir sąnaudų patyrimo pagrindimo dokumentus: darbo sutarties, darbo laiko apskaitos žiniaraščio, darbo užmokesčio išmokėjimo žiniaraščio ir darbo užmokesčio išmokėjimą pateisinančių dokumentų kopijas. Nepateikus reikiamų dokumentų, kompensacija nemokama.
16. Įdarbintas jaunuolis šioje Programoje gali dalyvauti vieną kartą per kalendorinius metus.

VI SKYRIUS
BAIGIAMOSIOS NUOSTATOS

17. Įdarbinant jaunuolius pagal Programą vadovaujamasi Lietuvos Respublikos darbo kodeksu ir (ar) kitais teisės aktais, reglamentuojančiais asmenų iki aštuoniolikos metų įdarbinimą. 
18. Darbdavys už netinkamą lėšų naudojimą atsako Lietuvos Respublikos įstatymų ir kitų teisės aktų nustatyta tvarka. 
19. Programos vykdymą organizuoja Molėtų rajono savivaldybės administracija, teisės aktų nustatyta tvarka kontroliuoja Molėtų rajono savivaldybės kontrolės ir audito tarnyba. 
20. Visi su Programos įgyvendinimu susiję dokumentai saugomi vadovaujantis Lietuvos Respublikos įstatymais ir kitais teisės aktais. 
______________________________________________ 

Molėtų rajono savivaldybės jaunimo 
vasaros užimtumo ir integracijos į 
darbo rinką programos 
1 priedas

REGISTRACIJOS Į MOLĖTŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS FORMA JAUNIMUI


Pastaba. Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518 „Dėl Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo patvirtinimo“. 



	Vardas
(pildo jaunas* žmogus)
	

	Pavardė
(pildo jaunas žmogus)
	

	Gimimo data
(pildo jaunas žmogus)
	

	Adresas
(pildo jaunas žmogus)
	

	Ugdymo įstaiga, klasė
(pildo jaunas žmogus)
	

	Telefono numeris
(pildo jaunas žmogus)
	

	El. paštas
(pildo jaunas žmogus)
	

	Darbo patirtis (jei yra)
(pildo jaunas žmogus)
	

	Kuo norėčiau dirbti
(pildo jaunas žmogus)
	



* Jaunas žmogus 14–19 metų amžiaus.


__________________________			______________
(vardas, pavardė)				                    (parašas)

Molėtų rajono savivaldybės jaunimo 
vasaros užimtumo ir integracijos į 
darbo rinką programos 
2 priedas

REGISTRACIJOS Į MOLĖTŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS FORMA DARBDAVIUI


Pastaba. Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518  „Dėl Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo patvirtinimo“.



	Darbdavio pavadinimas, adresas ir tel., vadovo vardas, pavardė
(pildo darbdavys arba jo atstovas)
	

	Datos, kuriomis būtų dirbama (darbo pradžios diena, pageidaujamas darbo laikotarpis)
(pildo darbdavys arba jo atstovas)
	

	Etato dydis
(pildo darbdavys arba jo atstovas)
	

	Pageidaujama pareigybė
(pildo darbdavys arba jo atstovas)
	

	Pageidaujamos darbui kompetencijos
(pildo darbdavys arba jo atstovas)
	




Būsimas darbdavys arba jo atstovas
__________________________			______________
   (vardas, pavardė)				        (parašas)

Molėtų rajono savivaldybės jaunimo 
vasaros užimtumo ir integracijos į 
darbo rinką programos 
3 priedas

REGISTRACIJOS Į MOLĖTŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS BENDROJI FORMA
(data)

Pastaba. Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518 „Dėl Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo patvirtinimo“.

	Vardas
(pildo jaunas* žmogus)
	

	Pavardė
(pildo jaunas žmogus)
	

	Gimimo data
(pildo jaunas žmogus)
	

	Adresas
(pildo jaunas žmogus)
	

	Ugdymo įstaiga, klasė
(pildo jaunas žmogus)
	

	Telefono numeris
(pildo jaunas žmogus)
	

	El. paštas
(pildo jaunas žmogus)
	

	Darbdavio, su kuriuo sutartas įsidarbinimas, pavadinimas, adresas ir tel., vadovo vardas, pavardė
(pildo darbdavys arba jo atstovas)
	

	Darbdavio paskirtas kuratorius vardas, pavardė, pareigos, telefono numeris
(pildo darbdavys arba jo atstovas)
	

	Datos, kuriomis bus dirbama
(pildo darbdavys arba jo atstovas)
	

	Etato dydis
(pildo darbdavys arba jo atstovas)
	

	Pareigybės, į kurią bus įdarbintas jaunas žmogus pavadinimas(pildo darbdavys arba jo atstovas)
	


Patvirtinu, kad sutartas bendradarbiavimas nepažeidžia Programos 11.6 punkto.

* Jaunas žmogus 14–19 metų amžiaus.
__________________________			______________
     (vardas, pavardė)				          (parašas)
Būsimas darbdavys arba jo atstovas
_________________________			______________
      (vardas, pavardė)				          (parašas)


Molėtų rajono savivaldybės jaunimo
vasaros užimtumo ir integracijos į
darbo rinką programos 
4 priedas

Molėtų rajono savivaldybės administracijai

SUTIKIMAS DĖL ASMENS DUOMENŲ TVARKYMO
______________
(Data)
Aš, _____________________________________________, esu informuotas (-a), 
                                                                  (vardas, pavardė, asmens kodas ir gimimo data)
kad mano asmens duomenys yra tvarkomi duomenų valdytojo – Molėtų rajono savivaldybės administracijos (toliau – Administracija), juridinio asmens kodas 188712799, adresas: Molėtai, Vilniaus g. 44. 

Sutinku, kad Administracija, vykdydama Molėtų rajono savivaldybės jaunimo vasaros užimtumo ir integracijos į darbo rinką programą, tvarkytų mano asmens duomenis šiais tikslais:
1.	patikrinti deklaruotą gyvenamąją vietą;
2.	patikrinti moksleivio ar studento statusą;
3.	patikrinti duomenis apie šeimos sudėtį ir socialinę riziką;
4.	tinkamai komunikacijai palaikyti;
5.	trišalei bendradarbiavimo sutarčiai sudaryti;
6.	patikrinti duomenis apie nustatytą neįgalumą.

Suprantu, kad mano asmens duomenų tvarkymo pagrindas yra prašymas (užpildyta registracijos forma). 

Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme.
Esu informuotas/-a, kad turiu šias duomenų subjekto teises: teisę žinoti (būti informuotam) apie savo asmens duomenų tvarkymą; teisę susipažinti su tvarkomais savo asmens duomenimis; teisę reikalauti ištaisyti savo asmens duomenis; teisę reikalauti ištrinti savo asmens duomenis („teisė būti pamirštam“); teisę apriboti savo asmens duomenų tvarkymą; teisę į duomenų perkeliamumą.
Administracija gali teikti mano asmens duomenis informacinių sistemų ir registrų valdytojams arba iš jų duomenis gauti tiek, kiek tai būtina mano prašymui įvykdyti, Administracijai su manimi sudarytai sutarčiai vykdyti.
Tvarkomi duomenys bus saugomi 12 mėnesių nuo sutikimo davimo dienos. Pasibaigus sutikimo galiojimo terminui, sutikimas bus sunaikintas įstatymo nustatyta tvarka.
Turiu teisę bet kada atšaukti sutikimą tvarkyti mano duomenis. Sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui.
Taip pat esu informuotas, kad dėl savo kaip duomenų subjekto teisių pažeidimo galiu kreiptis į  Valstybinę duomenų apsaugos inspekciją (VDAI) adresu: Vilnius, Sapiegos g. 17, 10312 tel.: (+370 5) 271 2804, 279 1445, el. p. ada@ada.lt. 

___________________________		_________________________
(vardas, pavardė) 		                               (parašas)

Molėtų rajono savivaldybės jaunimo 
vasaros užimtumo ir integracijos į 
darbo rinką programos 
5 priedas


TRIŠALĖ BENDRADARBIAVIMO SUTARTIS 

___________________  Nr. ______
                                                                                                                          (data)
Molėtai

I SKYRIUS
SUTARTIES ŠALYS

Molėtų rajono savivaldybės administracija (toliau – Savivaldybė), atstovaujama  administracijos direktoriaus …,  Įmonė, (juridinio asmens kodas, atstovaujama (pareigos, vardas,  pavardė), veikiančio pagal …) (toliau – Darbdavys) ir Jaunuolis (vardas, pavardė, gimimo data, gyvenamosios vietos adresas: …, tel. …, mokymosi įstaiga, klasė) (toliau – Įdarbinamasis), toliau bendrai vadinami Šalimis, vadovaudamiesi Molėtų rajono  savivaldybės jaunimo vasaros užimtumo  ir integracijos į darbo rinką programa, patvirtinta Molėtų rajono savivaldybės tarybos 20… m. ... d. sprendimu Nr. B1-... „Dėl Molėtų rajono savivaldybės jaunimo vasaros užimtumo ir integracijos į darbo rinką programos patvirtinimo“ (toliau – Programa), Lietuvos Respublikos darbo kodeksu ir kitais teisės aktais, reglamentuojančiais asmenų iki 18 metų įdarbinimą, sudarėme šią trišalę bendradarbiavimo sutartį (toliau – Sutartis).

II SKYRIUS
SUTARTIES OBJEKTAS

Šalių bendradarbiavimas ir įsipareigojimai įgyvendinant Molėtų rajono  savivaldybės jaunimo vasaros užimtumo ir integracijos į darbo rinką programą, patvirtintą Molėtų rajono  savivaldybės tarybos 20… m. ... d. sprendimu Nr. B1- … „Dėl Molėtų rajono  savivaldybės jaunimo vasaros užimtumo ir integracijos į darbo rinką programos patvirtinimo“.

III SKYRIUS
ŠALIŲ ĮSIPAREIGOJIMAI

1. Savivaldybė įsipareigoja:   
1.1. viešinti ir teikti visą informaciją apie Programą;
1.2. ne vėliau kaip per 15 darbo dienų nuo dokumentų, nurodytų Sutarties 2.9 papunktyje, pateikimo dienos Darbdaviui, už Įdarbinamąjį, įdarbintą visu etatu, per mėnesį kompensuoti ne daugiau kaip 40 procentų nuo minimaliosios mėnesinės algos, taikomos Programos vykdymo laikotarpiu, o Įdarbinamajam dirbant ne visu darbo krūviu – proporcingai. Kompensuojamų išlaidų periodas 202.. m. birželio–rugpjūčio mėnesiai, ne ugdymo proceso metu, maksimali kompensavimo trukmė 2 mėnesiai, dirbant visą darbo laiką. 
2.	Darbdavys įsipareigoja:
2.1.	pasirašyti su Įdarbinamuoju teisės aktus atitinkančią darbo sutartį;
2.2.	įdarbinti Įdarbinamąjį nuo 202... m. .... iki ...;
2.3.	įdarbinti Įdarbinamąjį ________(etato dydis);
2.4.įdarbinant Įdarbinamąjį iki 18 metų, vadovautis Lietuvos Respublikos darbo kodeksu ir kitais teisės aktais ir nustatytomis tvarkomis, kurios apibrėžia asmenų iki aštuoniolikos metų įdarbinimą;
2.5.užtikrinti Įdarbinamajam teisės aktų reikalavimus atitinkančias darbo sąlygas;
2.6.išmokėti Įdarbinamajam darbo sutartyje nurodytu laiku nustatytą darbo užmokestį;
2.7.sumokėti, vadovaujantis teisės aktais, nuo šio darbo užmokesčio apskaičiuotas draudėjo valstybinio socialinio draudimo įmokas Valstybinio socialinio draudimo fondui;
2.8.užtikrinti pateiktų Įdarbinamųjų su darbo laiko apskaita ir apmokėjimu susijusių dokumentų teisingumą;
2.9.Sutarčiai pasibaigus, bet ne vėliau kaip per 10 darbo dienų, Savivaldybei pateikti Įdarbinamojo dokumentus:
2.9.1. darbo sutarties kopiją;
2.9.2. darbo laiko apskaitos žiniaraščio kopiją;
2.9.3. darbo užmokesčio išmokėjimo žiniaraščio kopiją;
2.9.4. darbo užmokesčio išmokėjimą pateisinančių dokumentų kopijas;
2.10. atleidus iš darbo Įdarbinamąjį, per 3 darbo dienas nuo atleidimo dienos, raštu apie tai informuoti Savivaldybę, nurodant darbo sutarties nutraukimo priežastį;
2.11. visam Įdarbinamojo įdarbinimo laikotarpiui paskirti jį kuruojantį asmenį ___________________(pareigos, vardas, pavardė, telefono numeris).
3.	Įdarbinamasis įsipareigoja:
3.1. laikytis darbo sutartyje nurodytų sąlygų;
3.2. nenutraukti darbo sutarties be svarbių priežasčių.

IV SKYRIUS
ŠALIŲ ATSAKOMYBĖ

4.	Sutarties Šalys už Sutartyje nurodytų įsipareigojimų nevykdymą ar netinkamą vykdymą atsako įstatymų ir kitų teisės aktų nustatyta tvarka.

V SKYRIUS
BAIGIAMOSIOS NUOSTATOS

5.	Šalys garantuoja šios Sutarties pagrindu gautos informacijos konfidencialumą.
6.	Nė viena Sutarties Šalis neturi teisės perduoti Sutartimi apibrėžtų teisių ir pareigų tretiesiems asmenims be raštiško kitos Šalies sutikimo.
7.	Pasikeitus Šalių adresams ar banko rekvizitams, Šalis per 5 kalendorines dienas informuoja apie tai kitą Šalį. 
8.	Sutartis gali būti nutraukta, pakeista, papildyta, vienos iš Šalių įsipareigojimų vykdymas perleistas trečiajam asmeniui, visų Šalių raštišku susitarimu.
9.	Sutartis sudaryta lietuvių kalba, 3 egzemplioriais, turinčiais vienodą juridinę galią.
10.	Ginčai dėl Sutarties vykdymo sprendžiami įstatymų nustatyta tvarka.
11.	Sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo dienos.
VI SKYRIUS
ŠALIŲ ADRESAI IR REKVIZITAI

	Molėtų rajono  savivaldybės administracija
Įm. kodas  188712799
Molėtai, Vilniaus g. 44, 33140   


Administracijos direktorius

(vardas ir pavardė)

	Įdarbinamasis
Vardas Pavardė
Gimimo data 
Adresas




(vardas ir pavardė)
	Darbdavys 
Įmonės pavadinimas
Įm. kodas, adresas
Bankas
Banko kodas 
A.s.numeris
(pareigos)

(vardas ir pavardė)

	_______________________
A.	V.               (parašas)


	____________________
(parašas)
	________________________
A.	V.                 (parašas)




Molėtų rajono savivaldybės jaunimo

Molėtų rajono savivaldybės administracijai

TĖVŲ / GLOBĖJŲ SUTIKIMO FORMA 
______________
(Data)
Aš, __________________________________________________________, sutinku, kad mano
(vieno iš tėvų / globėjų vardas, pavardė)
nepilnametis vaikas / globotinis ________________________________________, registruotųsi į 
                                                                                                (vaiko / globotinio vardas, pavardė, gimimo metai)
Molėtų rajono savivaldybės administracijos, juridinio asmens kodas 188712799, adresas: Molėtai, Vilniaus g. 44, vykdomą Molėtų rajono savivaldybės jaunimo vasaros užimtumo ir integracijos į darbo rinką programą (toliau – Programa) ir pasirašytų visus su Programa susijusius dokumentus.




_________________________________	                     ________________________
(vieno iš tėvų / globėjų vardas, pavardė)                                          (parašas)
image1.emf

